Ondersoekraad gaan kyk na polisiehoof se geskiktheid | Maroela Media
Genl. Khehla Sitole, nasionale polisiekommissaris en die polisieminister Bheki Cele. (Argieffoto: Phando Jikelo/ANA)
Die presidensie het sy stilte oor die skorsingsbrief aan die nasionale polisiekommissaris verbreek en bevestig dat pres. Cyril Ramaphosa sy polisiehoof, genl. Khehla Sitole, gevra het om 'n voorlegging te doen oor Ramaphosa se voorneme om hom te skors.
"Die president het op 20 September aan die nasionale kommissaris geskryf in verband met bewerings oor die versuim van die kommissaris om die onafhanklike polisieondersoekdirektoraat (Opod) by te staan," lui 'n verklaring van die presidensie.
"Die bewerings het in die openbare domein na vore gekom en het die onderwerp van 'n bevinding deur regter Norman Davies in die Pretoriase hooggeregshof geword.
"Die president het aan die nasionale kommissaris aangedui dat die kwessies wat uit die hooggeregshofuitspraak spruit, ernstig is."
"Dit word genoodsaak deur die openbare belang in die integriteit van die kantoor van die nasionale kommissaris."
Ramaphosa het die konteks in 'n brief aan Sitole uitgestippel en hom 14 dae gegee om te reageer. Sitole het reeds gereageer.
"Terwyl die president die voorleggings oorweeg, sal verdere bespreking oor die kwessie tussen die president en die nasionale kommissaris wees."
Solank MADHATTER ook gaan…
Die uitdrukking op sy gesig spreek boekdele oor wat hy dink van die meneer met die hoed .
Hulle moet eerder daai ding met die hoed ondersoek vir bekwaamheid want hy is onbekwaam even om n pa te wees stuk gemors